Sytten år gamle Tom Lee (spilt av John Kerr) går på en kostskole der det råder en sterk machokultur. Tom skiller seg ut fra de andre guttene på skolen; han liker klassisk musikk, klassisk litteratur og teater, mens de andre elevene er opptatt av sportsresultater og jenter. Tom får høre at han er en «jentegutt», og plageåndene lar ham aldri i fred. Toms far mener han må «ta seg sammen» og vise seg som en mann. Den eneste som forstår Tom er romkameraten Al (spilt av Darryl Hickman), som skjønner at man kan være interessert i kunst og kultur og likevel være maskulin.